එමෙන්ම, එළඹෙන ඔක්තෝම්බර් මාසය අවසන් වීමට පෙර ස්පුට්නික් එන්නතේ දෙවන මාත්‍රාව ලෙස යොදා ගැනීමට තවත් එන්නත් 120,000ක් ශ්‍රී ලංකාවට ලබාදීමට රුසියානු ගැමලයා එන්නත් නිෂ්පාදන ආයතනය පොරොන්දු වී ඇති බවයි ශ්‍රී ලංකා ඖෂධ නීතිගත සංස්ථාවේ සාමාන්‍යාධිකාරී දිනූෂ දසනායක සදහන් කළේ.එමෙන්ම, එළඹෙන ඔක්තෝම්බර් මාසය තුළ ෆයිසර් එන්නත් මාත්‍රා ලක්ෂ 40ක් ලබා ගැනීම සදහා ශ්‍රී ලංකා ඖෂධ නීතිගත සංස්ථාව මුදල් ගෙවා අවසන් කර ඇති බව ද ඔහු කියා සිටියා.මේ අතර, සෞඛ්‍ය සේවා අධ්‍යක්ෂ ජනරාල්වරයා විසින් පෙරේදා සිදුවූ බවට ඊයේ තහවුරු කරන ලද මරණ 145ත් සමග මෙරට සමස්ත මරණ සංඛ්‍යාව 9951ක් දක්වා ඉහළ ගියා.අගෝස්තු මස 10 වන දායින් පසු මෙරට කොරෝනා මරණ අඩු අගයක් ගනු ලැබුවේ ඊයේ දිනයේයි.